wickkiey/tamil-wikipedia-chunked huggingface dataset:
# குளோரின் பெர்குளோரேட்டு

**குளோரின் பெர்குளோரேட்டு** *(Chlorine perchlorate)* என்பது Cl2O4. என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும். குளோரினின் இந்த ஆக்சைடு ஒரு சமச்சீரற்ற ஆக்சைடு ஆகும். ஏனெனில் இதிலுள்ள குளோரின் அணுக்களில் ஒன்று +1 ஆக்சிசனேற்ற நிலையிலும் மற்றோரு குளோரின் அணு +7 ஆக்சிசனேற்ற நிலையிலும் உள்ளன. இதனுடைய சரியான மூலக்கூறை எழுத வேண்டுமெனில் ClOClO3. என்று எழுதலாம்.அறை வெப்பநிலையில் குளோரின் ஈராக்சைடு| ஈராக்சைடை 436 நா.மீ புறஊதா ஒளியில் ஒளிச்சிதைவுக்கு உட்படுத்தினால் குளோரின் பெர்குளோரேட்டு உண்டாகிறது:  
:2 ClO<sub>2</sub> → ClOClO<sub>3</sub>  
−45 °செ வெப்பநிலையில் பின்வரும் முறையிலும் பெர்குளோரேட்டைத் தயாரிக்க முடியும்.  
:CsClO<sub>4</sub> + ClOSO<sub>2</sub>F → Cs(SO<sub>3</sub>)F + ClOClO<sub>3</sub>  
வெளிர் பச்சைநிறத் திரவமான குளோரின் பெர்குளோரேட்டு அறை வெப்பநிலையில் சிதைவடைகிறது.
# குளோரின் பெர்குளோரேட்டு

## பண்புகள்

குளோரின் ஈராக்சைடைக் காட்டிலும் இது நிலைப்புத் தன்மை மிக்கது ஆகும். மற்றுமிது அறைவெப்ப நிலையில் ஆக்சிசன், குளோரின்
மற்றும் இருகுளோரின் அறுவாக்சைடுகளாகச் சிதைவடைகிறது.
:2 ClOClO<sub>3</sub> → O<sub>2</sub> + Cl<sub>2</sub> + Cl<sub>2</sub>O<sub>6</sub>  
உலோக குளோரைடுகளுடன் குளோரின் பெர்குளோரேட்டு வினைபுரிந்து நீரற்ற பெர்குளோரேட்டுகளாக மாறுகிறது.  
:CrO<sub>2</sub>Cl<sub>2</sub> + 2 ClOClO<sub>3</sub> → 2 Cl<sub>2</sub> + CrO<sub>2</sub>(ClO<sub>4</sub>)<sub>2</sub>  
:TiCl<sub>4</sub> + 4 ClOClO<sub>3</sub> → 4 Cl<sub>2</sub> + Ti(ClO<sub>4</sub>)<sub>4</sub>
# ஆயக்குடி மேற்கு

**ஆயக்குடி மேற்கு** (AAYAKKUDI WEST) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், ஒரு வருவாய்க் கிராமம்(ஊர்). பழனி வருவாய் வட்டத்தின் முப்பதாவது எண் கொண்ட வருவாய் கிராமம் (கிராம எண்:30). ஆயக்குடி குறுவட்டத்தின் (FIRKA) தலைமையிடமாகவும் உள்ளது. ஆயக்குடி பேரூராட்சி ஆகும்.
# ஆயக்குடி மேற்கு

## அமைவிடம்

பழனியிலிருந்து திண்டுக்கல் செல்லும் மாநில நெடுஞ்சாலையில் பழனியிலிருந்து சுமார் 6 கி.மீ.தூரத்தில் அமைந்து உள்ளது. கடல் மட்டத்திலிருந்து 403 மீட்டர் உயரத்தில் உள்ளது.
# ஆயக்குடி மேற்கு

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, ஆயக்குடி கிழக்கு கிராமத்தில் 23,410 பேர் வசிக்கின்றார்கள். பாலின விகிதம். எழுத்தறிவு பெற்றவர்கள் பேர். இதில் பேர் ஆண்கள்; பேர் பெண்கள். எழுத்தறிவு பெற்றுள்ளோர் சதவீதம் 59.5% . ஆறு வயதுக்குட்பட்டோர் சதவீதம் 12% ஆவர்.
# ஆயக்குடி மேற்கு

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. கொடைக்கானல் மலைத்தொடரின் வடபகுதியின் அடிவாரப்பகுதியானதால் எலுமிச்சை, இலவம்(பஞ்சு), மா, கொய்யா, சப்போட்டா, போன்ற பழத்தோட்டமும், கரும்பு, தென்னை, பாக்கு போன்ற பணப்பயிர்களும் பயிரிடப்படுகிறது.
# ஆயக்குடி மேற்கு

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# ஆயக்குடி மேற்கு

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 738 முடிய
- வருவாய்கிராமத்தின் பரப்பு : 1488.67.50 ஹெக்டேர்- (3678.59 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# ஆயக்குடி மேற்கு

## இவற்றையும் காண்க

ஆயக்குடி
# குளோரின் ஓராக்சைடு

:ClO· + O· → Cl· +  
இதே வழியில் ஒட்டுமொத்த வினையையும் கவனித்தால் குளோரின் வினையூக்கியாக மட்டும் செயற்பட்டு மாற்றமேதுமின்றி ஓசோன் குறைபாடு நிகழ காரணமாகிறது.  
:O· + → + 2  
என்பது இங்கு நிகழும் ஒட்டுமொத்த வினையாகும்.  
குளோரோபுளோரோகார்பன்களை உபயோகிப்பது மேல்படை மண்டலத்தில் குறிப்பிடத்தகுந்த தாக்கத்தை ஏற்படுத்துகிறது. வினைபுரியும் தன்மையற்ற குளோரோபுளோரோகார்பன் படைமண்டலத்திற்குள் எளிதாக ஊடுறுவுகிறது. பின்னர் அங்கு ஒளி மின்பிரிகை அடைந்து குளோரின் தனியுறுப்புகளை உருவாக்குகிறது. இவ்வுறுப்புகள் உடனடியாக குளோரின் ஓராக்சைடாக மாறுகின்றன. இரண்டு உறுப்புகள் வினைபட்டு இருகுளோரின் ஈராக்சைடு உருவாகி உறுப்பு வினையைத் தடைசெய்யும்வரை இச்சுழற்சி தொடர்கிறது. ஏனெனில் வளிமண்டலத்தில் குளோரோபுளோரோகார்பனின் செறிவு மிகவும் குறைவாகும். அதனால் உறுப்புகளின் வினையைத் தடைசெய்யும் நிகழ்தகவு மிகவும் குறைவு. அதாவது ஒவ்வொரு உறுப்பும் பல்லாயிரக் கணக்கான ஓசோன் மூலக்கூறுகளைச் சிதைக்க முடியும் என்பது இதன் பொருளாகும்.
# சுருள்வு (கணிதம்)

கணிதத்தில் **சுருள்வு** (*involution*) என்பது தனக்குத்தானே நேர்மாறாக அமையும் ஒரு சார்பாகும். அதாவது சார்பு *f* ஆனது சுருள்வுச் சார்பு எனில், *f* இன் ஆட்களத்திலமையும் அனைத்து *x* மதிப்புகளுக்கும் கீழுள்ள முடிவை அது நிறைவு செய்யும்:  
: <math>f(f(x)) = x </math>
# சுருள்வு (கணிதம்)

## பொதுப் பண்புகள்

- எந்தவொரு சுருள்வும் ஒரு இருவழிக் கோப்பாகும்.
- சுருள்வுக்கு ஒரு எளிய எடுத்துக்காட்டாக முற்றொருமைச் சார்பு உள்ளது.
;பிற எடுத்துக்காட்டுகள்
:எண்கணிதத்தில் &minus;1 ஆல் பெருக்கல், தலைகீழி காணல்
:கணக் கோட்பாட்டில் நிரப்பு கணங்கள் காணல்
:சிக்கலெண் இணையியம் காணல்;
:வட்ட நேர்மாற்றம்
:அரைத்திருப்பச் சுழற்சி  
- *n* = 0, 1, 2, … உறுப்புகள் கொண்ட ஒரு கணத்தின் மீதான சுருள்வுகளின் எண்ணிக்கையைக் கீழுள்ள மீள்வரு தொடர்பால் காணலாம். இந்த மீளுறவு, கெயின்ரிச் ஆகஸ்ட் ரோத் (Heinrich August Rothe) என்ற ஜெர்மானிய கணிதவியலாளரால் 1800 இல் கண்டறியப்பட்டது:  
:*a*<sub>0</sub> = *a*<sub>1</sub> = 1;
:*a*<sub>*n*</sub> = *a*<sub>*n* &minus; 1</sub> + (*n* &minus; 1)*a*<sub>*n* &minus; 2</sub>, for *n* > 1.  
இந்தத் தொடர்முறையின் சில தொடக்க உறுப்புகள் 1, 1, 2, 4, 10, 26, 76, 232 ; இந்த எண்கள் தொலைபேசி எண்கள் என அழைக்கப்படுகின்றன.  
- *f* , *g* என்ற இரு சார்புகளுக்கு <math>g \circ f=f \circ g</math> என்பது உண்மையாக ’இருந்தால், இருந்தால் மட்டுமே’, அவற்றின் தொகுப்பு <math>g \circ f</math> ஒரு சுருள்வாகும்.
- ஒற்றையெண்ணிக்கையிலான உறுப்புகளின் மீது நடைவெறும் சுருள்வு ஒவ்வொன்றுக்கும், குறைந்தபட்சம் ஒரு நிலைத்த புள்ளியாவது இருக்கும். பொதுவாக, ஒரு சுருள்வு செயற்படுத்தப்படும் உறுப்புகளின் எண்ணிக்கை, அச்சுருள்வின் நிலைத்த புள்ளிகளின் எண்ணிக்கை இரண்டும் ஒன்றுபோல ஒற்றையெண்களாக இருக்கும் அல்லது இரட்டை எண்களாக இருக்கும்.
# சுருள்வு (கணிதம்)

## கணிதக் களங்களில் சுருள்வு

### முன் வகைநுண்கணிதம்

சுருள்வின் அடிப்படை எடுத்துக்காட்டுகளாக சார்புகள் உள்ளன.  
சுருள்வுகளாக அமையும் சார்புகள்:
:<math> f(x) = -x </math>
:<math> f(x) = \frac {1}{x} </math>
:<math> f(x) = \frac {-1}{x} </math> (மேலுள்ள இரு சார்புகளின் தொகுப்புச் சார்பு)
:<math> f(x) = \ln\(\frac {e^x+1}{e^x-1}\) : x > 0 </math> (<math> R^+ </math> இல் வரையறுக்கப்பட்டது)
# சுருள்வு (கணிதம்)

## கணிதக் களங்களில் சுருள்வு

### யூக்ளிடிய வடிவவியல்

முப்பரிமாண யூக்ளிடிய வெளியில், ஒரு தளத்தில் நடைபெறும் எதிரொளிப்பு ஒரு சுருள்வாகும். ஒரு புள்ளியை தொடர்ந்து இருமுறை எதிரொளிக்கும்போது இறுதியில் கிடைக்கும் எதிருரு எடுத்துக்கொண்ட புள்ளியாகவே இருப்பதைக் காணலாம்.  
புள்ளி எதிரொளிப்பும் ஒரு சுருள்வாகும். (புள்ளி எதிரொளிப்பு சுருள்வு மட்டுமே, அது ஒரு எதிரொளிப்பு இல்லை)  
இந்த உருமாற்றங்கள் இரண்டும் கேண்மை சுருள்வுகளுக்கு (affine involution) எடுத்துக்காட்டுகளாகும்.
# சுருள்வு (கணிதம்)

## கணிதக் களங்களில் சுருள்வு

### குலக் கோட்பாடு

ஒரு குலத்தில் ஒரு உறுப்பின் வரிசை 2 ஆக இருந்தால் அந்த உறுப்பு சுருள்வாகும்.  
குலத்தின் ஒரு உறுப்பு *a* பின்வருமாறு இருந்தால் அது ஒரு சுருள்வு :  
:<math>a \not = e , a^2 = e </math>, (*e* முற்றொருமை உறுப்பு)
# கீட்டீன்

**கீட்டீன்** (*ketene*) என்பது R'RC=C=O என்ற படிவத்தில் அமைந்துள்ள ஒரு கரிமச் சேர்மம் ஆகும். இப்பெயர் குறிப்பாக மிகச்சிறிய கீட்டீனான எத்தினோனையும் குறிக்கிறது. இச்சேர்மத்தில் R' மற்றும் R இரண்டும் ஐதரசன் அணுக்களாகும். கீட்டீன்களை முதன் முதலில் ஆராய்ந்து அறிந்தவர் எர்மான் சிடாடிங்கர் ஆவார்.
# கீட்டீன்

## உருவாக்கம்

எத்தினோன் என்ற எளிய கீட்டீனை அசிட்டோனை காற்றில்லா வெப்பச் சிதைவுக்கு உட்படுத்தினால் கீட்டீனைத் தயாரிக்கலாம்.
:CH<sub>3</sub>−CO−CH<sub>3</sub> + &Delta;T → CH<sub>2</sub>=C=O + CH<sub>4</sub>  
இவ்வினை "சிமிட்லின் கீட்டீன் தொகுப்புமுறை" என அழைக்கப்படுகிறது.  
அசைல் குளோரைடுகளை நீக்கல் வினைக்கு உட்படுத்தினாலும் அவை ஐதரசன் குளோரைடை இழந்து கீட்டீன்கள் உருவாகின்றன.  
:  
இவ்வினையில், ஒரு காரம், வழக்கமாக மூவெத்திலமைன், அமிலப்பகுதி ஆல்பாவை நீக்கி கார்பனைல் குழுவுக்கு மாற்றி கார்பன்–கார்பன் இரட்டைப் பிணைப்பு உருவாதலைத் தூண்டுகிறது. ஒரு குளோரைடு அயனி இழப்பு ஏற்படுகிறது.  
ஆல்பா ஈரசோகீட்டோன்களை உல்ப் மறுசீரமைப்பு வினையின் மூலமும் கீட்டீனாக மாற்றமுடியும்.
# கீட்டீன்

## வினைகள்

கீட்டீன்கள் பொதுவாக வினைத்திறம் மிக்கவைகளாகும். இவை பல்வேறு வளையச் சேர்ப்பு வினைகளில் பங்கேற்கின்றன. மேலும் இவை இலத்திரன்-செறிவுள்ள ஆல்க்கைன்களுடன் [2+2] வளையச் சேர்ப்பு வினைகளில் ஈடுபட்டு பீட்டா-லாக்டோன்களை உருவாக்குகின்றன. பீட்டா-லாக்டோன்கள் இமின்களுடன் உருவாகின்றன. இவ்வினையே சிடாடிங்கர் தொகுப்பு வினை எனப்படுகிறது. கீட்டீன்களைத் தயாரிப்பதற்கு மிகவும் எளிமையான முதன்மையான வழிமுறை இதுவாகும்  
டையால்களுடன் (HO–R–OH) பிசு-கீட்டீன்கள் (O=C=CH–R'–CH=C=O) வினைபுரிந்து பாலியெசுத்தர்களை உருவாக்குகின்றன, இதில் (–O–R–O–CO–R'–CO–) அலகுகள் மீண்டும் மீண்டும் வருகின்றன.  
இருகீட்டீனை எத்தனாலுடன் சேர்த்து வினைப்படுத்துவதன் மூலம் அசிட்டோவசிட்டேட்டு என்ற முக்கியமான கரிமப்பொருள் தயாரிக்கமுடியும். இப்பொருள் கரிம தொகுப்பு வினைகளுக்கு மிகமுக்கியமான தொடக்கமாகும். கட்டுப்படுத்தப்பட்ட சூழ்நிலையில் அதிக அளவு அசிட்டோவசிட்டேட்டு விளை பொருளாகப் பெறமுடியும். எனவே இம்முறையை தொழிற்சாலைகளில் பயன்படுத்துகிறார்கள்.
# சுவாமி சகஜானந்தா

**சுவாமி சகஜானந்தா** (*Swami Sahajananda*) (பி ஜனவரி 27 1890 _ இ மே 1 1959) இவர் ஓரு ஆன்மிகவாதியும் சமூக சேவகரும் தமிழக அரசியல்வாதியும் ஆவார் .
1926-32, 1936_47 ஆண்டுகளில் சென்னை மாகாண சட்டமேலவை நியமன உறுப்பினராகவும், 1947, 1952, 1957 சிதம்பரம் சட்டமன்ற தொகுதி உறுப்பினராகவும் இருந்தவர். 1890 ஜனவரி 27ஆம் தேதி ராணிப்பேட்டை மாவட்டம், கலவை தாலுக்காவில் உள்ள மேல்புதுப்பாக்கம் எனும் ஊரில் ஏழ்மையான குடும்பத்தில் பிறந்தவர். திருநாளைப்போவார் (எ ) நந்தனார் பெயரில் மடமும் மற்றும் கல்விசாலையும் ஏற்படுத்தி பெரும் கல்விப்புரட்சி செய்த மகான். 1936-1959 தொடர்ந்து 34 ஆண்டுகள் சட்டமன்றத்தில் உரிமைக்குரல் கொடுத்த மாமனிதர்  
பல லட்சக்கணக்காக பட்டதாரிகளை உருவாக்கிய பெருமை அண்ணலைச் சாரும். சுவாமி அவர்களின் தியாகத்தையும், கல்வி பணியின் சிறப்பையும் கொண்டாடும் விதமாக தமிழ்நாடு அரசு, சுவாமி சகஜானந்தர் அவர்களின் பிறந்தநாளை அரசு விழாவாக மார்ச்-23ஆம் நாள் 2020 இல் தமிழக அரசு விடுமுறை அறிவித்தமை குறிப்பிடத்தக்கது.
# கலிக்கநாயக்கன்பட்டி

**கலிக்கநாயக்கன்பட்டி** (KALICKKANAICKENPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தொன்றாவது எண் கொண்ட வருவாய் கிராமம் (கிராம எண்:31) ஆகும்.
# கலிக்கநாயக்கன்பட்டி

## அமைவிடம்

பழனியிலிருந்து திண்டுக்கல் செல்லும் மாநில நெடுஞ்சாலையில் பழனியிலிருந்து சுமார் 9 கி.மீ.தூரத்திலும், ஆயக்குடி மேற்கு கிராத்திலிருந்து வடக்கில் சுமார் 3 கி.மீ.தூரத்திலும் அமைந்து உள்ளது. கடல் மட்டத்திலிருந்து 443 மீட்டர் உயரத்தில் உள்ளது.
# கலிக்கநாயக்கன்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, கலிக்கநாயக்கன்பட்டி கிராமத்தில் 346 வீடுகள் உள்ளது. இக்கிராமத்தில் 1312 பேர் வசிக்கின்றார்கள். பாலின விகிதம் 50.27 %. இதில் 658 பேர் ஆண்கள்; 654 பேர் பெண்கள். இக்கிராமத்தில் ஆரம்பப் பள்ளி 1 மட்டும் உள்ளது.
# கலிக்கநாயக்கன்பட்டி

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# கலிக்கநாயக்கன்பட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# கலிக்கநாயக்கன்பட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 183 முடிய
- வருவாய்கிராமத்தின் பரப்பு : 364.24.00 ஹெக்டேர்- (900.05 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# ஐஓஎஸ் 9

**ஐஓஎஸ் 9** (*iOS 9*) ஆனது ஐஓஎஸ் 8 இன் தொடர்ச்சியாக ஆப்பிள் நிறுவனத்தால் வெளியிடப்பட்ட நகர்பேசி இயங்குதளமாகும். 2015 சூன் 8 அன்று ஆப்பிள் நிறுவனத்தால் ஆப்பிள் மென்பொருள் எழுதும் நிரளாளர்களுக்கான மாநாட்டில் வெளியிடப்பட்டது. ஐஓஎஸ் 9 ஆனது வெளிப்படையாக பயனர் இடைமுகத்தில் தெரியும் மாற்றங்களை விட மென்கல நீடித்த பாவனை போன்ற உள்ளமைந்த செயற்பாடுகளை மேம்படுத்துதலில் கவனத்தைச் செலுத்தியுள்ளது.
# கோதைமங்கலம்

** கோதைமங்கலம்** (KODAIMANGALAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்).
பழனி வருவாய் வட்டத்தின் முப்பத்திரெண்டாவது எண் கொண்ட வருவாய் கிராமம் (கிராம எண்:32) ஆகும்.
# கோதைமங்கலம்

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து வடக்கே சுமார் 3 கி.மீ.தூரத்தில் அமைந்து உள்ளது. கடல் மட்டத்திலிருந்து 443 மீட்டர் உயரத்தில் உள்ளது.
# கோதைமங்கலம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, கோதைமங்கலம் கிராமத்தில் 1630 வீடுகள் உள்ளது. இக்கிராமத்தில் 6481 பேர் வசிக்கின்றார்கள். பாலின விகிதம் 50.27 %. இதில் 3260 பேர் ஆண்கள்; 3221 பேர் பெண்கள்.
# கோதைமங்கலம்

## கல்வி அமைப்பு

இக்கிராமத்தில் கல்விக்காக கீழ்கண்டவாறு பள்ளிகள் உள்ளன.
- ஆரம்பப் பள்ளிகள் - 5
- நடுநிலைப் பள்ளிகள் - 3
- உயர்நிலைப் பள்ளிகள் - 2
- மேல்நிலைப் பள்ளிகள் - 2
# கோதைமங்கலம்

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# கோதைமங்கலம்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# கோதைமங்கலம்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 472 முடிய
- வருவாய்கிராமத்தின் பரப்பு : 961.08.50 ஹெக்டேர்- (2374.89 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# கோதைமங்கலம்

## இவற்றையும் காண்க

ஆயக்குடி
# கால்சியம் புரோமைடு

**கால்சியம் புரோமைடு** *(Calcium bromide)* என்பது CaBr<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். ஐதரோபுரோமிக் அமிலத்தினுடைய கால்சியம் உப்பான இது வெண்மை நிறத்தூளாகக் காணப்படுகிறது. தண்ணீருடன் வினைபுரிந்து இது அறுஐதரேட்டைக் கொடுக்கிறது. துளையிடும் பாய்மமாகப் பயன்படுவதே இச்சேர்மத்தின் முதன்மையான பயன்பாடாகும்.
# கால்சியம் புரோமைடு

## தயாரிப்பு, அமைப்பு மற்றும் வினைகள்

கால்சியம் ஆக்சைடு, கால்சியம் கார்பனேட்டு முதலிய சேர்மங்கள் ஐதரோ புரோமிக் அமிலத்துடன் வினைபுரிவதால் கால்சியம் புரோமைடு உருவாகிறது. தனிமநிலை கால்சியத்தை தனிமநிலை புரோமினுடன்
சேர்த்தும் இதைத் தயாரிக்க முடியும்.
எண்முக கால்சியம் மையத்துடன் ஆறு புரோமைடு எதிரயனிகள் பிணைந்துள்ள ரூட்டைல் என்ற கனிமத்தின் வடிவமைப்பை இச்சேர்மம் ஏற்றுள்ளது. இதிலுள்ள புரோமைடு அயனிகள் மற்ற கால்சியம் மையங்களுடனும் இணைப்பை ஏற்படுத்தியிருக்கின்றன.  
காற்றில் வலிமையாகச் சூடாக்கும்போது கால்சியம் புரோமைடு, கால்சியம் ஆக்சைடு மற்றும் புரோமின் ஆகியனவற்றைத் தருகிறது.  
:2 CaBr<sub>2</sub> + O<sub>2</sub> → 2 CaO + 2 Br<sub>2</sub>  
காற்று, இவ்வினையில் புரோமைடை புரோமினாக ஆக்சிசனேற்றம் செய்கிறது.
# கால்சியம் புரோமைடு

## பயன்கள்

அடர்ந்த நீர்மக்கரைசலான இச்சேர்மம் துளையிடும் பாய்மமாக பயன்படுத்தப்படுகிறது. மேலும் இது மேலோட்டமான உளவியல் நோய்களுக்கான மருந்து மருத்துவத்திலும், உறை கலவையாகவும், உணவு பாதுகாப்புப் பொருளாகவும் , புகைப்படக்கலை மற்றும் தீத்தடுப்பானாகவும் பயன்படுகிறது.
# தமிழ் மொழி பெயர்ப்பாளர்கள் சங்கம்

**தமிழ் மொழி பெயர்ப்பாளர்கள் சங்கம்** என்பது "மொழிபெயர்ப்பாளர்களுடைய பணி, பங்களிப்பு குறித்த விழிப்புணர்வைப் பரவலாக்குதல்", மொழிபெயர்ப்பாளர்களின் நலன்களைப் பேணுதல் முதலிய நோக்கங்களோடு தமிழ்நாட்டில் உருவாக்கப்பட்ட ஒர் அமைப்பு ஆகும். இது 2004/2005 காலப் பகுதியில் நிறுவப்பட்டு, தொடர்ந்து இயங்கி வருகின்றது. மொழிபெயர்ப்பியல் பற்றிய நூல்களை வெளியிடல், மொழிபெயர்ப்பு, நூற்பட்டியல்களை உருவாக்கல், பயிலரங்குகளை நடத்தல், தமிழின் மூத்த மொழிபெயர்ப்பாளர்களைக் கௌரவித்தல் ஆகிய இதன் செயற்பாடுகளில் அடங்கும்.  
இந்த அமைப்பில் கோச்சடை, ஆர்.சிவகுமார், மயிலை பாலு, அமரந்த்தா, தியாகு உட்பட்ட மொழிபெயர்ப்பாளர்கள் முனைப்பாக அங்கம் வகித்து வந்துள்ளார்கள்.
# தட்டான்குளம் (பழனி)

** தட்டான்குளம்** (TATTANKULAM) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்துமூன்றாவது எண் கொண்ட வருவாய் கிராமம் (கிராம எண்:33) ஆகும்.
# தட்டான்குளம் (பழனி)

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து வடகிழக்கே சுமார் 3 கி.மீ.தூரத்தில் அமைந்து உள்ளது. கடல் மட்டத்திலிருந்து 413 மீட்டர் உயரத்தில் உள்ளது.
# தட்டான்குளம் (பழனி)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, தட்டான்குளம் கிராமத்தில் 1071 வீடுகள் உள்ளது. இக்கிராமத்தில் 3996 பேர் வசிக்கின்றார்கள். பாலின விகிதம் 51.02 %. இதில் 2039 பேர் ஆண்கள்; 1957 பேர் பெண்கள்.இக்கிராமத்தில் ஆரம்பப் பள்ளி 1 மட்டுமே உள்ளது.
# தட்டான்குளம் (பழனி)

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# தட்டான்குளம் (பழனி)

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# தட்டான்குளம் (பழனி)

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 148 முடிய
- வருவாய்கிராமத்தின் பரப்பு : 361.44.50 ஹெக்டேர்- (893.15 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# கல்லுக்கூட்டம் தூய பாத்திமா அன்னை ஆலயம்

**கல்லுக்கூட்டம் தூய பாத்திமா அன்னை ஆலயம்** என்பது, புதிதாக உருவாக்கப்பட்ட குழித்துறை கத்தோலிக்க கிறித்தவ மறை மாவட்டத்தின் ஒரு பங்கு ஆலயம் ஆகும். இவ்வாலயத்தின் பாதுகாவலியாக தூய பாத்திமா அன்னை திகழ்கின்றார்.
# கல்லுக்கூட்டம் தூய பாத்திமா அன்னை ஆலயம்

## வரலாறு

அழகிய நீரோடைக்கு அருகில், அடர்ந்த தென்னைமரங்கள் சூழ அமைந்துள்ள கல்லுக்கூட்டம் தூய பாத்திமா அன்னை ஆலயம் 1952-ஆம் ஆண்டு பஜனை தொடங்குமிடமாக ஆரம்பிக்கப்பட்டு பின்பு குருசடியாக மாற்றம் பெற்றது. இந்த சிறிய அமைப்பு, 1960-ஆம் ஆண்டு முதல் மாங்குழி பங்கின் கிளைப்பங்காக செயல்படத் தொடங்கியது. ஆகத்து 30, 1964 இல் கோணம்காடு தூய சவேரியார் ஆலயம் பங்காக நியமிக்கப்பட்டபோது, இக்கிளைபங்கு மாங்குழியிலிருந்து பிரிக்கப்பட்டு, கோணங்காட்டின் கிளைப்பங்காக அப்போதைய கோட்டாறு மறைமாவட்ட ஆயர் மேதகு தாமஸ் ரோச் ஆன்ஞிசாமி அவர்களால் இணைக்கப்பட்டது. இந்நிலையில் 1964-ஆம் ஆண்டு புதிய ஆலயத்திற்கான அடிக்கல் அருள்பணி. இலாசரால் நாட்டப்பட்டது. பொருளாதார நெருக்கடியால் கட்டுமானப்பணியானது பல வருடங்களாக முடக்கப்பட்டிருந்தது. இறுதியாக திரு அந்தோணிமுத்து தலைமையில் கட்டடப் பணி முடிய, மே 17, 1987 அன்று ஆயர் மேதகு மரியானூஸ் ஆரோக்கியசாமியால் ஆலயம் அர்ச்சிக்கப்பட்டது.  
கோணங்காடு பங்கின் கிளைப்பங்காக இருந்த இப்பங்கு, சனவரி 29, 2008 இல் கோட்டாறு ஆயர் மேதகு ஆயர் பீட்டர் ரெமிஜியூசால் தனிப்பங்காக உயர்த்தப்பட்டது. 2008-ஆம் ஆண்டு மக்களின் நன்கொடையால் வாங்கப்பட்ட புதிய இடத்தில் தூய பாத்திமா அன்னை அரங்கம் கட்டப்பட்டு, டிசம்பர் 27, 2009 இல் குருகுல முதல்வர் ஏ.மரியதாசனால் அர்ச்சிக்கப்பட்டது. மாங்குழி பங்கின் கிளைப்பங்காக இருந்த பிள்ளவிளை, மார்ச் 28, 2010 இல் கல்லுக்கூட்டம் பங்கின் கிளைப்பங்காக இணைக்கப்பட்டது.
# கல்லுக்கூட்டம் தூய பாத்திமா அன்னை ஆலயம்

## பங்கு குருசடி

2011-ஆம் ஆண்டு கட்டப்பட்ட பாத்திமா அன்னை குருசடி, ஆகத்து 14, 2011 இல் மேதகு ஆயர் பீட்டர் ரெமிஜியூஸ் அவர்களால் அர்ச்சிக்கப்பட்டது.
# கல்லுக்கூட்டம் தூய பாத்திமா அன்னை ஆலயம்

## பங்கு அருள்பணியாளர் இல்லம்

பழைய அருள்பணியாளர் இல்லம் பல இடங்களில் ஒழுகிய நிலையில் இருந்ததமையால், அருள்பணியாளர் தங்கும் புதிய இல்லத்திற்கான அடிக்கல் அக்டோபர் 27, 2013 இல் காலைத் திருப்பலி முடிந்தவுடன், பங்குத்தந்தை அருள்பணி ஏ. ஆன்றூசால் நாட்டப்பட்டது. 6 மாதங்களில் கட்டுமானப் பணி முடிவடைய, முளகுமூடு வட்டார முதல்வர் அருட்பணி. சகாயதாசால் மே 09, 2014 அன்று அர்ச்சித்து திறந்து வைக்கப்பட்டது. பங்கு அருள்பணியாளரின் இல்லம் இங்குதான் இயங்குகிறது.
# கல்லுக்கூட்டம் தூய பாத்திமா அன்னை ஆலயம்

## பக்த சபைகள்

1960-ஆம் ஆண்டு முதல் மறைக்கல்வியும், 1965 முதல் கிருத்தவ வாழ்வு சமூகமும், 1970 முதல் புனித வின்சென்ட் தே பவுல் சபையும் ஆரம்பிக்கப்பட்டு செயல்பட்டு வருகின்றன. 1985-இல் மறைமாவட்ட விதிமுறைகளுக்குட்பட்டு பங்கு அருள்பணி பேரவைத் தொடங்கப்பட்டது. 1960-ஆம் ஆண்டு வழிபாட்டுக் குழுவும், 1994-இல் அன்பியங்களும், 1997-இல் பாலர்சபை, சிறுவழி இயக்கம் மற்றும் இளம் கிருத்தவ மாணாக்கர் இயக்கமும், 2001-இல் அடித்தள முழுவளர்ச்சி சங்கமும், தொடங்கப்பட்டு செயல்பட்டு வருகின்றன.
# கல்லுக்கூட்டம் தூய பாத்திமா அன்னை ஆலயம்

## சமூகநல இயக்கங்கள்

இளைஞர்களை ஒன்றிணைக்கும் விதமாக, 2008-இல் பெண்கள் இளையோர் இயக்கமும், 2013-இல் ஆண்கள் இளையோர் இயக்கமும், மக்களிடையே சேமிப்புப் பழக்கத்தை ஊக்கப்படுத்த 2013 ஜூலை முதல் பங்களவில் சிறுசேமிப்பும் தொடங்கப்பட்டன. கணவனை இழந்த, கணவனால் கைவிடப்பட்ட பெண்களின் வாழ்கைத் தரத்தை உயர்த்த மாதர் தன்னம்பிக்கை இயக்கம் (கைகள் இயக்கம்) 2014-இல் ஆரம்பிக்கப்பட்டு செயல்பட்டு வருகின்றது.
# கல்லுக்கூட்டம் தூய பாத்திமா அன்னை ஆலயம்

## புது நீரோடை

மக்களின் வாசிக்கின்ற பழக்கத்தை அதிகப்படுத்தவும், எழுத்து திறமையை மேம்படுத்தவும், பங்கு செய்திகளை அனைவரும் தெரிந்து கொள்ளவும் “புது நீரோடை – சமூகமாற்றம் தேடும் மக்கள் இதழ்” என்ற மாத இதழ் 2014 ஜனவரி முதல் வெளியிடப்பட்டு வருகின்றது.
# கல்லுக்கூட்டம் தூய பாத்திமா அன்னை ஆலயம்

## அன்பியங்கள்

இந்த ஆலயத்தின் அடிப்படை இயக்கமாக அமைவது அன்பியங்கள் என்கின்ற அடிப்படை கிறித்தவ சமூகங்கள். 248 குடும்பங்களைக் (2015 பங்குத் தரவு) கொண்ட இந்த திருச்சபை, கீழ்க்கண்ட 7 அன்பியச் சமூகங்களாகப் வெவ்வேறு தளங்களில் இயங்குகின்றது.
1. தூய பிரான்சிஸ் சேவியர் அன்பியம்
1. தூய சிறுமலர் அன்பியம்
1. தூய மோனிக்கம்மாள் அன்பியம்
1. தூய அருளானந்தர் அன்பியம்
1. தூய டோமினிக் சாமிநாதர் அன்பியம்
1. தூய பிரான்சிஸ் அசிசியார் அன்பியம்
1. தூய அந்தோணியார் அன்பியம்
# கல்லுக்கூட்டம் தூய பாத்திமா அன்னை ஆலயம்

## இதர அமைப்புகள்

1. மறைக்கல்வி
1. பாலர் சபை
1. சிறுவழி இயக்கம்
1. இளம் கிறிஸ்தவ மாணாக்கர் இயக்கம்
1. இளையோர் (பெண்கள்)
1. இளையோர் (ஆண்கள்)
1. வின்சென்ட்-தே-பவுல் சபை
1. கிறிஸ்தவ வாழ்வு சமூகம் (பெண்கள்)
1. கிறிஸ்தவ வாழ்வு சமூகம் (ஆண்கள்)
1. மாதர் தன்னம்பிக்கை இயக்கம்
1. பாடகர் குழு
1. பீடச்சிறுவர்கள்
1. வழிபாட்டு குழு
1. அன்பிய ஒருங்கிணையம்
1. சபை சங்க இயக்க ஒருங்கிணையம்
1. பங்குபேரவை
1. நிதிக்குழு
1. அடித்தள முழுவளச்சி சங்கம்
1. தணிக்கைக்குழு
1. சிறு சேமிப்புக்குழு
1. அருள்வாழ்வுக்குழு
1. கல்விக்குழு
1. கலை & ஊடகங்கள் குழு
1. சமூகநீதிக்குழு
1. நலவாழ்வுக்குழு
1. சட்டக்குழு
1. கட்டிடக்குழு
# கல்லுக்கூட்டம் தூய பாத்திமா அன்னை ஆலயம்

## கொண்டாட்டங்கள்

### பொங்கல் திருநாள்

தமிழர் திருநாளான பொங்கலை கிறித்தவ தொனியில் ஆண்டுதோறும் கொண்டாடி மகிழ்வது இவ்வாலயத்தின் சிறப்பு. கலாச்சாரத்தையும் ஆன்மீகத்தையும் இணைக்கும் விதமாக இத்திருநாள் ஆலயத்திற்குள் திருப்பலியுடன் தொடங்கப்பட்டு அதன் பின்பு ஆலய வளாகத்தில் குழுமமாக சேர்ந்து பொங்கலிட்டு தங்களுடைய மகிழ்ச்சியை ஒருவருக்கொருவர் பகிர்ந்து கொள்கின்றனர். பொங்கலின் முடிவில் பெண்களின் குலவையுடன், கும்மியடித்து நடனமாடுவது வழக்கம்.
# கல்லுக்கூட்டம் தூய பாத்திமா அன்னை ஆலயம்

## பணியாற்றிய அருட்பணியாளர்கள்

கோணங்காடு பங்கின் கிளைப்பங்காக இருந்த பொழுது பணியாற்றிய பங்கு அருள்பணியாளர்கள்
| வ எண் | பணிபுரிந்த காலம் | பணியாளர் பெயர் |  |
| --- | --- | --- | --- |
| 01 | 1964 – 1968 | அருள்பணி. வெனான்சியூஸ் M. பெர்னாண்டோ |  |
| 02 | 1968 – 1974 | அருள்பணி. A. மரியதாசன் |  |
| 03 | 1974 – 1977 | அருள்பணி. A. பீட்டர் |  |
| 04 | 1977 – 1979 | அருள்பணி. J. இன்னோசென்ட் |  |
| 05 | 1979 – 1982 | அருள்பணி. R. ஆன்றனி |  |
| 06 | 1982 – 1985 | அருள்பணி. S. அருளப்பன் |  |
| 07 | 1985 – 1987 | அருள்பணி. M.L. அருள்சாமி |  |
| 08 | 1987 – 1988 | அருள்பணி. P. யூஜின் |  |
| 09 | 1988 – 1989 | அருள்பணி. S. வின்சென்ட் ராஜ் |  |
| 10 | 1989 – 1994 | அருள்பணி. M. பத்றோஸ் |  |
| 11 | 1994 – 1999 | அருள்பணி. A. யூஜின் குழந்தை |  |
| 12 | 1999 – 2003 | அருள்பணி. M. ஜாண் அகஸ்டஸ் |  |
| 13 | 2003 – 2008 | அருள்பணி. S. ஜெயப்பிரகாஷ் | } |  
தாய் பங்காக உயர்த்தப்பட்ட பின் பணியாற்றிய பங்கு அருள்பணியாளர்கள்
| வ எண் | பணிபுரிந்த காலம் | பணியாளர் பெயர் |  |
| --- | --- | --- | --- |
| 01 | 2007 – 2013 | அருள்பணி. S. மரியதாசன் |  |
| 02 | 2013 – 2018 | அருள்பணி. V. ஆன்றூஸ் |  |
| 03 | 2018- 2020 | அருள்பணி. ஆ. ஜோக்கின்ஸ் |  |
| 04 | 2020 - | அருள்பணி. க. சுனில் | } |
# பரித்துதின் கஞ்ச்சகர்

**குவாஜா பரீத்துதின் மசூத் கஞ்ச்சகர் ** (*Khwaja Farīduddīn Mas'ūd Ganjshakar*, 1173-1266) பஞ்சாபிய சூபி துறவியும் முஸ்லிம் சமயவியலாளரும் ஆவார்.  
பரீத் கஞ்ச் சகர் பஞ்சாபி மொழியின் முதல் கவிஞராக கருதப்படுகின்றார். தவிரவும் பஞ்சாப் பகுதியின் ஐந்து பெருந்துறவியரில் ஒருவராக கருதப்படுகின்றார். முஸ்லிம்களாலும் இந்துக்களாலும் சமமாக மதிக்கப்படும் பாபா பரீத் சீக்கியர்களின் பதினைந்து *பகத்துகளில்* ஒருவராகவும் கருதப்படுகின்றார். இவரது படைப்புகளிலிருந்து சில பகுதிகள் சீக்கியர்களின் புனித நூலான குரு கிரந்த் சாகிப்பில் இடம் பெற்றுள்ளன.  
இவரது தர்கா தற்போதைய பாக்கித்தானிய பஞ்சாபிலுள்ள பாக்பத்தானில் உள்ளது. இது 1267இல் கட்டப்பட்டது. இங்கு ஒவ்வொரு ஆண்டும் இசுலாமிய மாதமான *முகரத்தின்* போது சிறப்பு விழா நடைபெறுகின்றது; பல நாடுகளிலிருந்தும் அப்போது யாத்திரிகர்கள் வருகை தருகின்றனர்.
# சர்யாபத்

**சர்யாபத் ** (*Charyapada*) பௌத்தத்தின் வச்சிரயான மரபுவழி ஆன்மிகப் பாடல்களின் தொகுப்பாகும். வங்காள, அசாமிய, மைதிலி, ஒடியா மொழிகளின் முன்னோடியாக 8ஆவது, 12ஆவது நூற்றாண்டுகளுக்கிடையே நிலவிய அபகத்த மொழியில் எழுதப்பட்டவையாகும். இம்மொழிகளில் எழுதப்பட்ட மிகத் தொன்மையான கவிதைகள் இவையேயாகும். *சர்யாபத்தின்* ஓலைச்சுவடி மூலம் ஒன்றை 20ஆம் நூற்றாண்டில் நேபாள அரச மன்ற நூலகத்திலிருந்து அரபிரசாத் சாத்திரி கண்டெடுத்தார். திபெத்திய பௌத்த சமயவிடங்களிலும் *சர்யாபத்* பாதுகாக்கப்பட்டு வருகின்றன.
# அனார்க்கலி

வெறுங்கல்லறை கீழ்க்கண்ட எழுத்துக்களைக் கொண்டுள்ளது: **என்னுடைய அன்பிற்குரியவளின் முகத்தை மீண்டும் ஒரு முறை என்னால் காண முடிந்தால், நான் மீண்டும் உயிர்த்தெழும் நாள் வரை கடவுளுக்கு நன்றி சொல்வேன்.** ]]
அனார்க்கலியும்.]]  
**அனார்க்கலி** (பொருள்: மாதுளம்பூ) நாதிரா பேகம் அல்லது சர்புன்னிசா என்ற இயற்பெயருடைய ஒரு அடிமைப் பெண் என்றும் இப்பெண் ஈரானில் பிறந்து பின்னர் லாகூருக்கு வந்ததாகவும் நம்பப் படுகிறது.  
இப்பெண் முகலாயப் பேரரசர் அக்பரின் மகனான சலீமைக் காதலித்ததாகவும் இதனால் இவர் உயிரோடு புதைக்கப்பட்டதாகவும் கதைகளில் கூறப்படுகிறது. இவர்களின் காதல் கதையை அடிப்படையாகக் கொண்டு முகல்-இ-அசாம் என்னும் புகழ்பெற்ற திரைப்படம் எடுக்கப்பட்டது.
# சத்திரம் பேருந்து நிலையம், திருச்சிராப்பள்ளி

## கண்ணோட்டம்

1979 முதல் செயல்பட்டு வரும் இந்த பேருந்து நிலையம் அருகிலுள்ள *சின்னையா பிள்ளை சத்திரம்* என்பதிலிருந்து இதன் பெயரை பெற்றது. இந்த பேருந்து நிலையத்தை நிர்வகிக்கும் தமிழ்நாடு அரசு போக்குவரத்து துறை, தமிழ்நாடு அரசுப் போக்குவரத்துக் கழகத்தின் பேருந்துகளையும் சிற்றுந்துகளையும் திருச்சிராப்பள்ளி மாவட்டத்தின் வடக்கு, கிழக்கு, மற்றும் மேற்கு பகுதிகளுக்கு இயக்குகிறது.
# சத்திரம் பேருந்து நிலையம், திருச்சிராப்பள்ளி

## சேவைகள்

- திருச்சியின் வடக்கு மற்றும் மேற்கே செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன.
- சென்னை, கரூர், ஈரோடு, திருப்பூர், கோவை, ஊட்டி, முசிறி, நாமக்கல், சேலம், பாண்டிச்சேரி போன்ற தமிழக பெரும் நகரங்களுக்கு செல்லும் சில பேருந்துகள் மத்திய பேருந்து நிலையத்திலிருந்து சத்திரம் பேருந்து நிலையம் வழியாக பயணிகளை ஏற்றி கொண்டு செல்கின்றன.
- மேலும் சத்திரம் பேருந்து நிலையத்திலிருந்து குளித்தலை, கரூர், முசிறி, தொட்டியம், காட்டுப்புத்தூர், மோகனூர், வேலூர், தாத்தையங்கார்பேட்டை, புளியஞ்சோலை, துறையூர், தம்மம்பட்டி, ஆத்தூர், வாழப்பாடி, சேலம், பெரம்பலூர், சின்னசேலம், கள்ளக்குறிச்சி, தொழுதூர், லப்பைகுடிக்காடு, லால்குடி, புள்ளம்பாடி, திருவையாறு, தஞ்சாவூர், கல்லக்குடி, கீழப்பழூர், அரியலூர், செந்துறை, பெண்ணாடம், விருத்தாசலம், ஜெயங்கொண்டம், கங்கைகொண்டசோழபுரம், சிதம்பரம், ஆண்டிமடம், ஸ்ரீமுஷ்ணம், பண்ருட்டி, நெய்வேலி, வடலூர், குறிஞ்சிப்பாடி, குள்ளஞ்சாவடி, கடலூர், பாண்டிச்சேரி போன்ற திருச்சிக்கு அருகில் உள்ள நகரங்களுக்கு சத்திரம் பேருந்து நிலையத்தில் இருந்து பேருந்துகள் தினசரி இயக்கப்படுகின்றன.
- மேலும் பாலக்காடு, பெங்களூர், திருப்பதி, ஐதராபாத்து போன்ற பக்கத்து மாநிலங்களும் தனியார் மற்றும் அரசு பேருந்துகளும் இயக்கப்படுகின்றன.
# சத்திரம் பேருந்து நிலையம், திருச்சிராப்பள்ளி

## மேலும் பார்க்க

- தமிழ்நாட்டில் போக்குவரத்து
# பின்னவலை

**பின்னவல** இலங்கை கேகாலை மாவட்டத்தில் அமைந்துள்ள ஒரு கிராமமாகும். இது தலைநகர் கொழும்பில் இருந்து 90 கிலோமீட்டர் தூரத்தில் உள்ளது. இங்குள்ள பின்னவலை யானைகள் புகலகம் பெரிதும் அறியப்பட்ட ஒன்று.
# பின்னவலை

## யானைகள் சரணாலயம்

பின்னவலை யானைகள் புகலகம் கேகாலை நகரிலிருந்து வட கிழக்குத் திசையில் அமந்துள்ளது. இது பொதுமக்களின் பார்வைக்கு திறந்துவிடப்படுகின்றது.
# பின்னவலை

## வெளியிணைப்புகள்

- 3 Ways to Get Close to a Sri Lankan Elephant
# மீத்தேன்டையால்

**மீத்தேன்டையால்** (*methanediol*) என்பது CH<sub>2</sub>(OH)<sub>2</sub> என்ற மூலக்கூற்று வாய்பாடு கொண்ட ஒரு கரிமச் சேர்மமாகும். இது **பார்மால்டிகைடு ஓரைதரேட்டு** (*formaldehyde monohydrate*) அல்லது **மெத்திலீன் கிளைக்கால்** (*methylene glycol*) என்றும் அழைக்கப்படுகிறது. பார்மால்டிகைடை அடுத்து அறியப்படும் எளிமையான கார்போவைதரேட்டுச் சேர்மம் இதுவாகும்.  
பார்மால்டிகைடை நீரேற்ற வினைக்கு உட்படுத்தும் போது உடன் விளைபொருளாகத் தோன்றும் மீத்தேன் டையால் தண்ணீரில் மேம்பட்டிருக்கிறது. இங்கு சமநிலை மாறிலியின் மதிப்பு 10<sup>3</sup> ஆகும். மற்றும் 5 சதவீத எடையளவு பார்மால்டிகைடுள்ள நீர்க்கரைசலில் 80 சதவீத பார்மால்டிகைடு மீத்தேன் டையால் வடிவிலேயே உள்ளது.  
இச்சேர்மம் வானியல்வேதியியலுடன் தொடர்பு கொண்ட சேர்மமாக இருக்கிறது..  
பிரேசில் நாட்டில் பயன்படும் முடி நிமிர்த்தும் வேதிப்பொருளில் முக்கிய அங்கமாக மீத்தேன் டையால் இருப்பதாக அமெரிக்கா பட்டியலிட்டுள்ளது, பார்மால்டிகைடுடன் இச்சேர்மம் கொண்டுள்ள சமநிலை காரணாமாக உடல்நலத்திற்கு தீங்குண்டாகவும் வாய்ப்புகள் உண்டு.
# மத்திய பேருந்து நிலையம், திருச்சிராப்பள்ளி

**மத்திய பேருந்து நிலையம், திருச்சிராப்பள்ளி** அல்லது **ஏ. எஸ். ஜி. லூர்துசாமி பிள்ளை மத்திய பேருந்து நிலையம்** என்பது திருச்சிராப்பள்ளியில் உள்ள பேருந்து நிலையங்களில் ஒன்றாகும். திருச்சிராப்பள்ளி ஒருங்கிணைந்த பேருந்து நிலையம் பஞ்சப்பூர் மற்றும் சத்திரம் பேருந்து நிலையம் என மொத்தம் மூன்று பேருந்து நிலையங்கள் உள்ளன. இது கண்டோன்மென்ட் அருகில் அமைந்துள்ளது.
# மத்திய பேருந்து நிலையம், திருச்சிராப்பள்ளி

## கண்ணோட்டம்

மாநிலத்தின் நடு பகுதியில் அமைந்துள்ள திருச்சிக்கு, இப்பேருந்து நிலையம் ஒரு முக்கியமான போக்குவரத்து புள்ளியாக உள்ளது. இது 4.5 ஏக்கர்களில் அமைந்துள்ளது. இது தமிழ்நாடு அரசு போக்குவரத்து துறையால் நிர்வகிக்கப்படுகிறது. இங்கிருந்து தினந்தோறும் 2,200 பேருந்துகள் இயக்கப்படுகின்றன. அவற்றில் ஒரு லட்சம் பயணிகள் பயன்படுத்துகின்றனர்.
# மத்திய பேருந்து நிலையம், திருச்சிராப்பள்ளி

## சேவைகள்

வடக்கு மற்றும் மேற்கே செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன. தமிழ்நாடு அரசு விரைவுப் போக்குவரத்துக் கழகம், கர்நாடக, கேரள அரசு போக்குவரத்துக் கழக பேருந்துகளும், தனியார் பேருந்துகளும் இயக்கப்படுகின்றன.  
| நடைமேடை | சேரும் இடம் |  |
| --- | --- | --- |
| A | சென்னை, பெங்களூர், மைசூர், திருப்பதி, விழுப்புரம், வேலூர், திருவண்ணாமலை, காஞ்சிபுரம், திருவனந்தபுரம், கொச்சி, எர்ணாகுளம், திருச்சூர், பாலக்காடு, கோட்டயம், மங்களூரு, குருவாயூர் |  |
| 1 | தஞ்சாவூர், கும்பகோணம், மயிலாடுதுறை, வேளாங்கண்ணி, காரைக்கால், சிதம்பரம், புதுச்சேரி, நாகப்பட்டினம், திருவாரூர், மன்னார்குடி, பட்டுக்கோட்டை, வேதாரண்யம், திருத்துறைப்பூண்டி, சீர்காழி, முத்துப்பேட்டை, பொறையார் |  |
| 2 | மணப்பாறை, திண்டுக்கல், பழநி, பொள்ளாச்சி,கொடைக்கானல், தேனி, போடிநாயக்கனூர், கம்பம், சங்கனாச்சேரி, துவரங்குறிச்சி, மேலூர், நத்தம், மதுரை, விருதுநகர், ராஜபாளையம், குற்றாலம், கொல்லம், திருநெல்வேலி, தூத்துக்குடி, திருச்செந்தூர், நாகர்கோவில், கன்னியாகுமரி |  |
| 3 | புதுக்கோட்டை, அறந்தாங்கி, ஆலங்குடி, மீமிசல், காரைக்குடி, தேவகோட்டை, சிவகங்கை, மானாமதுரை, பரமக்குடி, தேவிபட்டினம், ராமநாதபுரம், ராமேஸ்வரம் |  |
| 4 | குளித்தலை, முசிறி, கரூர், காங்கேயம், பல்லடம், கோயம்புத்தூர், திருப்பூர், ஊட்டி, தாராபுரம், ஈரோடு, நாமக்கல், சேலம், மேட்டூர், தர்மபுரி, ஓசூர் மற்றும் பெங்களூர் | } |
# மத்திய பேருந்து நிலையம், திருச்சிராப்பள்ளி

## இணைப்பு

மத்திய பேருந்து நிலையம் திருச்சிராப்பள்ளி சந்திப்பு தொடருந்து நிலையத்தில் இருந்து 700 மீட்டர்கள் தொலைவிலும், திருச்சிராப்பள்ளி பன்னாட்டு வானூர்தி நிலையத்தில் இருந்து 5.6 கிலோமீட்டர்கள் தொலைவிலும் அமைந்துள்ளது.
# வார்ப்புரு:Infobox professional wrestler

| label2 = பிறப்பு
| data2 = }
| label3 = இறப்பு
| data3 = }
| label4 = Resides
| data4 = }
| label5 = துணை
| data5 = }
| label6 = குழந்தைகள்
| data6 = }
| label7 = குடும்பம்
| data7 = }
| label8 = கல்வி
| data8 = }}
| header9 =
| label10 = மற்போர் பெயர்
| data10 = }}
| label11 = Billed height
| data11 = }
| label12 = Billed weight
| data12 = }
| label13 = Billed from
| data13 = }
| label14 = பயிற்சியாளர்
| data14 = }
| label15 = முதல் போட்டி
| data15 = }
| label16 = ஓய்வு பெற்றது
| data16 = }
| header17 =
| data18 = }
}}<noinclude></noinclude>
# அறுமுகனம்

**அறுமுகனம்** என்பது ஆறு முகங்களைக் கொண்ட ஒரு தாள இசைக்கருவியாகும். இக்கருவி .கைகளால் தட்டி ஒலி எழுப்பும் படியாக வடிவமைக்கப் பட்டது. இது உயர வேறுபாடுகளாலும், இழுத்துக் கட்டப்பட்ட வார் அளவுகளாலும் வேறுபட்ட ஒலிகளை எழுப்பும் தன்மை கொண்டது. இதனை முழக்கும் பொழுது கூடுதல் ஆற்றல் செலவாகும். கையை உயர்த்தி இக்கருவியை இசைக்க வேண்டியிருக்கும். முதலில் ஐந்துமுக வாத்தியங்கள்தான் தமிழகத்தில் அறிமுகமாகி இருந்தன. இது தபேலா வடிவத்திலான 6 வித இசைக்கருவிகள் ஒருங்கிணைந்து, ஆறு விதமான நாதத்தை பரப்பும் வகையில் உருவாக்கப் பட்டது  
இக் கருவி டிசம்பர் 28, 2001 இல் புதுவை முதலமைச்சர் ந. அரங்கசாமி முன்னிலையில் அறிமுகப் படுத்தப்பட்டது. அன்றைய தினமே புதுவை அரசின் இசைக்கருவியாக இது அறிமுகமும் செய்து வைகக்கப் பட்டது. அரசு விழாக்களிலும், இந்தியாவின் பிற மாநிலங்களிலும், அயல்நாடுகளிலும் இக்கருவி வாசிக்கப்பட்டு அனைவரின் பாராட்டையும் பெற்றுள்ளது.  
இக்கருவியை ஐந்தரை ஆண்டுகள் செலவழித்து உருவாக்கியவர் கலைமாமணி சு. கோபகுமார்.
# சு. கோபகுமார்

** சு. கோபகுமார்** (பிறப்பு : ஏப்ரல் 1, 1965) இந்தியாவின் தமிழகத்தைச் சேர்ந்த மிருதங்க இசைக் கலைஞர் ஆவார். தமிழகத்தில் இருக்கும் தாள, இலய அறிஞர்களில் குறிப்பிடத்தக்கவர். அறுமுகனம் என்ற ஆறு முகங்களைக் கொண்ட இசைக்கருவியை உருவாக்கியவர். இவரது பெற்றோர் திருவனந்தபுரம் குளநட சிவராமகிருட்டின சுப்பிரமணிய ஐயர், இராசம்.
# சு. கோபகுமார்

## ஆரம்பகால வாழ்க்கை

இவர் ஆரம்பக் கல்வியைத் திருவனந்தபுரத்தில் உள்ள கரமன அரசு உயர்நிலைப் பள்ளியில் படித்தார். வாய்ப்பாட்டைத் தாயாரிடம் கற்றவர்.
# சு. கோபகுமார்

## இசை வாழ்க்கை

இவர் மிருதங்கக் கலையை ஆரம்பத்தில் வெங்கட்ராமன், சிசீ இராசப்பா ஆகியோரிடமும், பின்னர் சுவாதி திருநாள் இசைக்கல்லூரியில் கடனாடு வி. கே. கோபி, பாலக்காடு சி. எசு. கிருட்டினமூர்த்தி, பாரசாலா இரவி ஆகியோரிடமும் முறையாகப் பயின்றவர். கானபூசனம், கானப்பிரவீனா ஆகிய பட்டய வகுப்புகளில் மிருதங்கக் கலையை ஏழு ஆண்டுகள் பயின்றவர். இந்திய அரசின் உதவித்தொகையுடன் டி. கே. மூர்த்தியிடம் இரண்டாண்டுகள் குருகுலவாச முறையில் மிருதங்கக் கலையைப் பயின்றவர். அதன் பின்னர் திலக் மகாராட்டிரா பல்கலைக்கழகத்தில் முதுகலை மிருதங்கம் பயின்றவர்.
# சு. கோபகுமார்

## தொழில் வாழ்க்கை

இவர் புதுச்சேரி அரசின் பாரதியார் பல்கலைக்கூடத்தில் செப்டெம்பர் 30, 1988 இல் மிருதங்க விரிவுரையாளராகப் பணியேற்றார். தற்பொழுது துணைப்பேராசிரியராகப் பணியாற்றி வருகிறார். இவர் மிருதங்கம் சார்ந்த பல்வேறு ஆய்வுகளிலும், புதிய கண்டுபிடிப்புகளிலும் ஈடுபட்டு வருகின்றார்.
# சு. கோபகுமார்

## விருதுகள்

- கலைமாமணி விருது 2003-2004
# சு. கோபகுமார்

## வெளிவந்த நூல்கள்

- அறுமுகனம்
# கனிங் சிங்கிள் லேடி

**கனிங் சிங்கிள் லேடி** (*Cunning Single Lady*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை செல் டாங்-சன் மற்றும் ஜங் டே-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக லீ மின்-ஜுங் மற்றும் கதாநாயகனாக ஜோ சாங்-வூக் நடித்துள்ளனர்.  
இந்த தொடர் பெப்ரவரி 27, 2014ஆம் ஆண்டு முதல் ஏப்ரல் 24, 2014ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.
# கனிங் சிங்கிள் லேடி

## நடிகர்கள்

- லீ மின்-ஜுங்
- ஜோ சாங்-வூக்
- எஸ்சிஓ காங்க்-ஜூன்
# கனிங் சிங்கிள் லேடி

## விருதுகள் மற்றும் பரிந்துரைகள்

இந்த தொடர் 2014ஆம் ஆண்டு 6 விருதுகளின் பிரிவில் பரிந்துரை செய்யப்பட்டு 1 விருதை வென்றது. அதை சிறந்த புதிய நடிகருக்கான விருதை நடிகர் எஸ்சிஓ காங்க்-ஜூன் என்பவர் வென்றார்.
# விக்கிப்பீடியா:Statistics/weekly/19-Jul-2015
# கல்குதிரை

**கல்குதிரை** ஒரு தமிழ் இலக்கியச் சிற்றிதழ். 1990 ஆம் ஆண்டு முதல் வெளிவருகின்றது. இதன் ஆசிரியர் கோணங்கி.  
கல்குதிரை பருவ இதழாகும். பனிக்காலம், இளவேனிற்காலம், முதுவேனிற்காலம் என பருவங்களுக்கு ஒரு முறை கல்குதிரை இதழ்கள் வெளியாகின்றன. ஜூன் 2015 வரை மொத்தம் 25 கல்குதிரை இதழ்கள் வெளிவந்துள்ளன. சமகால தமிழ் இலக்கியப் படைப்புகளுடன், பிறமொழி இலக்கியப் படைப்புகளின் மொழிபெயர்ப்புகளும் கல்குதிரையில் இடம்பெறுகின்றன. பியோதர் தஸ்தயெவ்ஸ்கி, கபிரியேல் கார்சியா மார்க்கேஸ் போன்ற எழுத்தாளர்களைக் கருப்பொருட்களாகக் கொண்டு கல்குதிரை சிறப்பிதழ்கள் வெளியாகியுள்ளன.
# கவுசிகா நதி

**கவுசிகா நதி** (*Kowsika river*) கோவை மாவட்டத்தில் குருடி மலை, பொன்னூத்து மலைகளில் ஆரம்பிக்கிறது. கோவை குருடம்பாளையம், நரசிம்மநாயக்கன் பாளையம் பகுதிகளை சார்ந்த தாள மடல் பள்ளம், தன்னாசி பள்ளம், செம்பள்ளம் போன்ற ஓடைகளை தன்னகத்தே இணைத்து, என்.ஜி.ஜி.ஓ.காலனி(அசோகபுரம்) இடிகரை, அத்திப்பாளையம், கோவில்பாளையம் வழியாக வாகராயம்பாளையம், தெக்கலூர், புதுப்பாளையம் சென்று திருப்பூர் மாவட்டம் சுல்தான்பேட்டை அருகில் நொய்யலாற்றில் கலக்கிறது. இந்த ஆற்றின் நீளம் 52 கிலோமீட்டர். இந்த ஆறு பவானி ஆற்றுக்கும் நொய்யல் ஆற்றுக்கும் இடைப்பட்ட பகுதியில் பாய்கிறது.  
கவுசிகா நதிக்கரையில் கிடைத்த தொல்லியல் மட்பாண்டங்கள் அண்ணாமலை பல்கலைகழகத்தின் பேராசிரியர் சிவராமகிருஷ்ணனால் ஆய்வு செய்யப்பட்டு சுமார் 2300 ஆண்டுகளுக்கு முற்பட்டது என தெரிவித்து உள்ளார்.  
கோயம்புத்தூருக்கு தெற்கே நொய்யல் ஆறும், வடக்கில் பவானி ஆறும் ஓடுகின்றன. இடையில் ஓடும் கவுசிகா நதி குறைவான மழைப் பொழிவாலும், மலைகளில் உண்டாக்கப்பட்ட தடுப்பணைகளாலும் கவுசிகா நீர் வரத்து முற்றிலும் நின்று விட்டது. தமிழகத்தின் மழை குறைந்த இந்த வழித்தட பகுதிகளின் நிலத்தடி மேம்பாடு கவுசிகா நதி சார்ந்தே உள்ளன.இன்று கௌசிகா நதி ஒரு சிறிய நதியாக உள்ளது.
# ஒவ்வொன்றாக

**ஒவ்வொன்றாக** (*For each*) என்பது கணினி மொழிக் கோட்பாடுகளில் ஒன்றாகும்.
இந்தக் கட்டளை, நிரலாளர்கள் கொடுத்த பாத்திரத்தின் ஒவ்வொரு மதிப்பிற்கும்
ஒவ்வொன்றாக இதற்குள் அடங்கிய செயலைச் செய்யும்.
# ஒவ்வொன்றாக

## பைத்தான் மொழி எடுத்துக்காட்டு

பைத்தான் மொழி உதாரனம் கீழே காணலாம்.
<source lang="python">
1. for-each statement
nos = [1, 2, 3, 4, 5, 6]
sum = 0.0
for num in nos:
sum = sum + num
print "total sum = ",sum
assert sum == (6*7/2.0)
</source>
# ஒவ்வொன்றாக

## எழில் மொழி எடுத்துக்காட்டு

எழில் நிரலாக்கல் மொழி உதாரனம் கீழே காணலாம்.
<source lang="python">
1. for-each statement
எண்கள் = [1, 2, 3, 4, 5, 6]
மொத்தம் = 0.0
@(எண்கள் இல் இவ்வெண்) ஒவ்வொன்றாக
மொத்தம் = மொத்தம் + இவ்வெண்
பதிப்பி இவ்வெண், மொத்தம்
முடி
பதிப்பி "எண்கள் கூட்டு = ",மொத்தம்
assert( மொத்தம் == (6*7/2.0))
</source>
# தட்சிண் கங்கோத்ரி

**தட்சின் கங்கோத்ரி** என்பது அண்டார்டிகா கண்டத்தில் இந்தியாவின் சார்பாக அமைக்கப்பட்ட முதல் ஆய்வு நிலையமாகும். இது தென்துருவத்திலிருந்து 2500 கி. மீ தொலைவில் உள்ளது. இந்த ஆய்வுக்கூடம் இந்தியாவின் மூன்றாவது அண்டார்டிகா பயணத்தின் பொழுது (1983-84) அமைக்கப்பட்டது. இந்த நிலையம் 8 வார காலத்தில் 81 பேர் கொண்ட குழுவால் கட்டப்பட்டது.  
இந்திய இராணுவத்தின் உதவியுடன் நடைபெற்ற கட்டுமான பணிகள் ஜனவரி மாத இறுதியில் 1984 ஆம் ஆண்டு நிறைவுபெற்றது. இந்திய குடியரசு தினம் சோவியத் மற்றும் கிழக்கு ஜெர்மனி நாட்டவருடன் இணைந்து கொண்டாடப்பட்டது.
# தட்சிண் கங்கோத்ரி

## விவரங்கள்

ஆளில்லா ஆய்வு நிலையமான தட்சிண் கங்கோத்ரி முழுக்க முழுக்க இந்திய தயாரிப்பு பொருட்களை கொண்டு கட்டப்பட்டது. இது சூரிய சக்தியில் இயங்கும் வண்ணம் வடிவமைக்கப்பட்டது. தரவுகளை சேகரித்து கணினியில் தானாக சேமிக்கும்வண்ணம் வடிவமைக்கப்பட்டது. திட்டத்தின் நோக்கப்படி இது ஒரு நிரந்தர ஆய்வு நிலையமாகும்.  
இந்த நிலையம் A & B என இரண்டு பகுதிகளாக பிரிக்கப்பட்டிருந்தன. A பகுதி ஜெனரேட்டர் அறை, எரிபொருள் விநியோகம், பட்டறை ஆகியவற்றை கொண்டதாகவும் , B பகுதி ஆய்வுகூடம், ரேடியோ அறை மற்றும் இதர வசதிகளை கொண்டதாகவும் வடிவமைக்கப்பட்டது.  
தானியங்கி வெப்ப பதிவு அமைப்பும் இங்கே நிறுவப்பட்டது. இங்கே ரேடியோ கதிர்களை கொண்டு ஆய்வுகளும் நடத்தப்பட்டன. 1984 ஆம் ஆண்டு இரண்டு கிலோமீட்டர்களுக்கு அப்பால் புதிய ஓடு தளத்திற்கான இடம் தேர்வு செய்யப்பட்டது. அதே ஆண்டு பிற்பகுதியில் குன்றுக்கு மேலே சிறு கள ஆய்வகம் அமைக்கப்பட்டது. இதன் நோக்கம் அதிக அலைவரிசை கொண்ட செயற்கைக்கோள் தொடர்பினை இந்தியாவிற்கு நேரடியாக ஏற்படுத்துவதே ஆகும்.  
1985 ஆம் ஆண்டு தானியங்கி புகைப்பட தரவிறக்கம் மற்றும் தரவேற்ற கருவிகள், ரேடியோ மீட்டர் சொண்டே போன்றவை காற்றின் வேகத்தை மற்றும் சூரியனின் வெப்பத்தை அளக்க நிறுவப்பட்டன. இவற்றை கொண்டு காற்றலை மின்சாரம் மற்றும் சூரிய ஒலி மின்சாரம் அமைக்கும் சாத்திய கூறுகள் ஆராயப்பட்டன. மின்மயமாக்கப்பட்ட பனிப் பயண வண்டி பழுதுபார்க்குமிடம் DRDO உதவியுடன் அமைக்கப்பட்டது. இந்திய கடற்படை கம்பியில்லா தொலைதொடர்பு வசதிகளை செய்து கொடுத்தது.
# தட்சிண் கங்கோத்ரி

## விநியோக தளமாக மாற்றல்

1988-89 ஆம் ஆண்டு இந்த நிலையம் பனியில் மூழ்கியது. இதன்காரணமாக இந்த நிலையம் கைவிடப்பட்டு, **மைத்ரி** என்ற புதிய ஆய்வு நிலையம் தட்சின் கங்கோத்ரியை காட்டிலும் மிதமான தட்பவெப்பம் கொண்ட இடத்தில் அமைக்கப்பட்டது. 25 பிப்ரவரி 1990 ஆம் ஆண்டு இந்த நிலையம் முழுவதுமாக கைவிடப்பட்டதாக அறிவிக்கப்பட்டு பின்பு விநியோக நிலையமாக மாற்றப்பட்டது.
# கிரீன் அரோவ்

**கிரீன் அரோவ்** (**பச்சை அம்பு**) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகதை கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். மோர்ட் வீசிங்கர் உருவாக்கிய இந்த கதாபாத்திரம் ஓவியர் ஜார்ஜ் பாப் உதவியுடன் நவம்பர் 1941 இல் மோர் பன் காமிக்ஸ் #73 இருந்து தோற்றம் பெற்றது. கிரீன் அரோவ்வின் இயற் பெயர் ஆலிவர் குயின். பேட்மேன் போன்று இவரும் பெரும் பணக்காரர்.  
கிரீன் அரோவ் ஆரம்பத்தில் வரைகதை புத்தக ஆர்வலர்கள் மத்தியில் நன்கு அறியப்பட்ட கதாபாத்திரம் அல்ல. இவர் பாத்திரம் 1973 இல் அனிமேஷன் தொடரான சூப்பர் பிரண்ட்ஸில் ஒரு அத்தியாயத்தில் தோன்றியது.
# கிரீன் அரோவ்

## வெளியிணைப்புகள்

- Green Arrow at the DC Database Project
- Green Arrow's secret origin at DC Comics.com
- Earth-1 Green Arrow Index
- Earth-2 Green Arrow Index
- Index of the Earth-One adventures of Green Arrow
- Green Arrow at Don Markstein's Toonopedia
# தி கிரேட்டஸ்ட் லவ்

**தி கிரேட்டஸ்ட் லவ்** (*The Greatest Love*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை பார்க் ஹாங்-க்யூன் மற்றும் லீ டாங்-யோன் என்பவர்கள் இயக்கியுள்ளார்கள். இந்த தொடரில் கதாநாயகியாக கோங் ஹ்யோ-ஜின் மற்றும் கதாநாயகனாக சா சேயுங்-வொன் நடித்துள்ளனர். இவர்களுடன் யோன் கயே-சங், யூ இன்-நா உள்ளிட்ட பலர் நடித்துள்ளனர்.  
இந்த தொடர் மே 4, 2011ஆம் ஆண்டு முதல் 23 ஜூன் 2011ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.
# தி கிரேட்டஸ்ட் லவ்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2014ஆம் ஆண்டு முதல் 1 ஜூலை 2014ஆம் ஆண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.
# தி கிரேட்டஸ்ட் லவ்

## நடிகர்கள்

- சா சேயுங்-வொன்
- கோங் ஹ்யோ-ஜின்
- யோன் கயே-சங்
- யூ இன்-நா
# தி கிரேட்டஸ்ட் லவ்

## விருதுகள் மற்றும் பரிந்துரைகள்

இந்த தொடர் 2011 மற்றும் 2012ஆம் ஆண்டு 26 விருதுகளின் பிரிவில் பரிந்துரை செய்யப்பட்டு 13 விருதுகளை வென்றுள்ளது என்பது குறிப்பிடத்தக்கது.
# தி கிரேட்டஸ்ட் லவ்

## சர்வதேச அளவில் ஒளிபரப்பு

- இந்த தொடர் மே 22, 2012ஆம் ஆண்டு ஜப்பான் மொழியில் மொழிமாற்றம் செய்யப்பட்டு புஜி என்ற தொலைக்காட்சியில் ஒளிப்பரப்பானது. இந்த தொடர் டிவிடி மூலாமாகவும் வெளியானது என்பது குறிப்பிடத்தக்கது.
- பிலிப்பீன்சு இந்த தொடர் பிப்ரவரி 11 முதல் ஏப்ரல் 25, 2013ஆம் ஆண்டு வரை பிலிப்பீன்சு நாட்டில் தகலாகு என்ற மொழியில் மொழி மாற்றம் செய்யப்பட்டு ஜி.எம்.ஏ நெட்வொர்க் என்ற தொலைக்காட்சியில் ஒளிப்பரப்பானது.
- மலேசியா இந்த தொடர் பிலிப்பீன்சு நாட்டில் மாண்டரின் என்ற மொழியில் மொழி மாற்றம் செய்யப்பட்டு மற்றும் மலாய் மொழியில் வசன வரிகள் மூலம் 8டிவி என்ற தொலைக்காட்சியில் ஒளிப்பரப்பானது.
- தமிழ் நாடு இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2014ஆம் ஆண்டு முதல் 1 ஜூலை 2014ஆம் ஆண்டு வரை முதல் திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.
# தி கிரேட்டஸ்ட் லவ்

## மதிப்பீடுகள்

| அத்தியாயங்கள் # | தொடக்க ஒளிபரப்பின் திகதி | சராசரி பார்வையாளர்கள் பங்கு |
| --- | --- | --- |
# பெர்சன் ஆப் இன்ட்ரெஸ்ட் (தொலைக்காட்சித் தொடர்)

**பெர்சன் ஆப் இன்ட்ரெஸ்ட்** (**) என்பது அமெரிக்கத் தொடர் நாடக தொலைக்காட்சித் தொடராகும். ஜோனதன் நோலன் என்பவரால் உருவாக்கப்பட்ட இந்தத் தொடர் செப்டம்பர் 22, 2011 முதல் சூன் 21, 2016 வரை சிபிஎஸ் தொலைகாட்சியில் ஒளிபரப்பானது.  
ஜான் ரீஸ், ஹரால்ட் பின்ச், டிடக்டிவ் ஜோஸ் கார்டர், டிடக்டிவ் லயனல் பஸ்கோ, சமீன் ஷா, ரூட் மற்றும் பியர் என்கிற நாய் ஆகியோர் இந்நாடகத்தின் முக்கிய கதாபாத்திரங்கள் ஆவர். இதையல்லாது "தி மிஷின்" என்கிற அதி நவீன ஆர்டிபிசியல் இன்டலிஜென்ஸ் ஒன்றும் இத்தொடரில் வரும்.  
இத்தொடர் ஐந்து சீசங்கள் வெளிவந்தது. இந்தத் தொடர், முதல் நான்கு சீசன்களுக்கு, சீசனுக்கு 23 அல்லது 22 எபிசோடுகள் கொண்டதாய் இருந்தது. சீசன் ஐந்து, பதிமூன்று எபிசோடுகள் மட்டுமே கொண்டதாய் இருந்தது. .
# பெர்சன் ஆப் இன்ட்ரெஸ்ட் (தொலைக்காட்சித் தொடர்)

## விருதுகள்

| ஆண்டு | வழங்கியவர் | விருது | நியமனங்கள் / எபிசோடு | முடிவு | மேற். |
| --- | --- | --- | --- | --- | --- |
| 2012 | கோல்டன் ரீல் விருதுகள் | சிறந்த இசை இயக்கம் - தொலைக்காட்சி | தமசு டிகார்டர், ஜே லெவீன், மசீக் மலிஷ், மேட் சுவெல்சன் |  |  |
| ஹாலிவுட் போஸ்ட் அலையன்சு | சிறந்த இசை - தொலைக்காட்சி | தமசு டிகார்டர், கீத் ராசர்சு, மேட் சவெல்சன், சிகாட் வெபர் |  |  |  |
| ஐ.ஜி,என் | சிறந்த அதிரடி தொலைக்காட்சித் தொடர் | *பெர்சன் ஆப் இன்ட்ரெஸ்ட்* |  |  |  |
| NAACP விருதுகள் | நாடகத் தொலைக்காட்சித் தொடரில் சிறந்த நடிகை | Taraji P. Henson |  |  |  |
| பீபில்சு சாய்ஸ் விருதுகள் | சிறந்த புது நாடகத் தொலைக்காட்சி தொடர் | *பெர்சன் ஆப் இன்ட்ரெஸ்ட்* |  |  |  |
| எம்மி விருதுகள் | சிறந்த இசை இயக்கம் - நாடக/காமெடி தொலைக்காட்சி | Noah Timan, Keith Rogers, Frank Morrone, Scott Weber / "Pilot" |  |  |  |
| 2013 | கோல்டன் ரீல் விருதுகள் | சிறந்த இசை இயக்கம் - தொலைக்காட்சி | Tom Trafalski |  |  |
| IGN | சிறந்த அதிரடி தொலைக்காட்சித் தொடர் | *பெர்சன் ஆப் இன்ட்ரெஸ்ட்* |  |  |  |
| சிறந்த தொலைக்காட்சி ஹீரோ | தாராஜி பி. ஹென்சன் |  |  |  |  |
| NAACP விருதுகள் | Outstanding Supporting Actress in a Drama Series | Taraji P. Henson |  |  |  |
| பீபில்சு சாய்ஸ் விருதுகள் | சிறந்த நாடகத் தொலைக்காட்சி நடிகர் | ஜிம் கவீசல் |  |  |  |
| 2015 | ஐ.ஜி.என் | பீபில்சு சாய்ஸ் சிறந்த தொலைக்காட்சி | *பெர்சன் ஆப் இன்ட்ரெஸ்ட்* |  |  |
| சிறந்த அதிரடி தொலைக்காட்சித் தொடர் | *பெர்சன் ஆப் இன்ட்ரெஸ்ட்* |  |  |  |  |
| 2016 | எட்கர் ஆலன் போ விருதுகள் | சிறந்த அதிரடி தொலைக்காட்சி எழுத்து | Erik Mountain, Melissa Scrivner Love / "Terra Incognita" |  |  |
| ஐ.ஜி.என் | சிறந்த தொலைக்காட்சித் தொடர் | *பெர்சன் ஆப் இன்ட்ரெஸ்ட்* |  |  |  |
| சிறந்த அதிரடி தொலைக்காட்சித் தொடர் | *பெர்சன் ஆப் இன்ட்ரெஸ்ட்* |  |  |  |  |
| Favorite TV Crime Drama | *பெர்சன் ஆப் இன்ட்ரெஸ்ட்* |  |  |  |  |
| 2017 | எட்கர் ஆலன் போ விருதுகள் | சிறந்த அதிரடி தொலைக்காட்சி எழுத்து | ஜோனதன் நோலன், டெனிசு தெ / "return 0" |  |  |
| குளோப்சு டி கிறசுடல் விருது | சிறந்த வெளிநாடு தொலைக்காட்சித் தொடர் | *பெர்சன் ஆப் இன்ட்ரெஸ்ட்* | } |  |  |
# சமூகவியல் புலங்களின் பட்டியல்

**சமூகவியல் (குமுகவியல்) புலங்கள்** என்பவை உலகின் மாந்தரினக் கூறுபாடுகளைப் படிக்கும் கல்விப் புலங்களாகும். அளவியல் முறைகள், பண்பியல் முறைகள் அடங்கலான அறிவியல் முறையை இவற்றுக்குக் கட்டயமாகப் பயன்படுத்த வேண்டும் எனும் நடைமுறையில்தான் இப்புலங்கள் கலை, மாந்தவாழ்வுப் புலங்களிலிருந்து விலகியுள்ளன எனலாம்.
# சமூகவியல் புலங்களின் பட்டியல்

## முதன்மை சமூகவியல் புலங்கள்

- மானுடவியல் (மாந்தரினவியல்)
- தொல்லியல்
- மக்கள் தொகையியல்
- தொடர்பாடலியல்
- குற்றவியல்
- பண்பாட்டியல்
- பொருளியல்
- கல்வி
- சுற்றுச்சூழலியல்
- வரலாறு
- மாந்தப் புவிப்பரப்பியல்
- பன்னாட்டு உறவுகள்
- இணையம்
- சட்டம்
- மொழியியல்
- ஊடகவியல்
- அரசியல்
- உளவியல்
- சமூக உளவியல்
- சமூகப்பணி
- கல்வி சமூகவியல்
# ஆலன் ஏல்

**ஆலன் ஃஏல்** (பிறப்பு 1958 மார்ச் 7) ஓர் அமெரிக்க வானியலாளர். வால்வெள்ளி ஃஏல்-பாப் எனும் வால்வெள்ளியைத் தாமசு பாப் அவர்களுடன் இணையாகத் தனித்து கண்டுபிடித்து அதனால் பெயர்பெற்றவர்.
# ஆலன் ஏல்

## வாழ்க்கை

ஆலன் ஃஏல் தாச்சிகாவா எனும் ஜப்பான் நாட்டு நகரில் அங்கு அமெரிக்காவுக்காக வான்படையில் பணிபுரிந்தவருக்கு மகனாகப் பிறந்தார். நான்கு மாதங்களுக்குப் பிறகு அவரது தந்தையார் நியூ மெக்சிகோவில் உள்ள அலமகார்டோவுக்குப் புறத்தே இருந்த ஃஆலோமன் வான்படைத்தளத்துக்கு இடமாற்றப்பட்டார். அமெரிக்க வான்படைக் கல்விக்கழகத்தில் 1980இல் பட்டம் பெற்ற இவர், 1976முதல் 1983வரை அமெரிக்க வான்படையில் பணிபுரிந்தார். பிறகு இவர் 1986வரை தாரைச் செலுத்த ஆய்வகத்தில் பணிபுரிந்துள்ளார். அப்போது அவர் பொறியியல் ஒப்பந்தக்காரராக ஆழ் விண்வெளி வலையத்திலும் இருந்துள்ளார். ஓர் ஒப்பந்தக்காரராக வாயேஜர்-2 உட்பட, விண்கலம்சார்ந்த பல திட்டங்களில் வேலை செய்துள்ளார்.  
வருணனை (Uranus) வாயேஜர் அடைந்ததும் இவர் தா.செ.ஆ, நிறுவனத்தை விட்டு விலகி நியூ மெக்சிகோ மாநிலப் பல்கலைக்கழகத்தில் வானியலில் முனைவர் பட்டம் பெறச் சேர்ந்துள்ளார். 1992இல் முனைவர் பட்டத்தைப் பெற்றார். அப்போது வனியலாளருக்கு வேலையே கிடைக்காத்தால் இவர் [[தென்மேற்கு விண்வெளி ஆய்வு நிறுவனத்தை நிறுவினார். அது இப்போது புவியெழுச்சி நிறுவனம் என வழங்கப்படுகிறது. ஆலன் ஃஏல் சமூகத்தில் அறிவியல் கல்வி மேம்பட விரும்பியவர். அறிவியலாளருக்கு நல்ல வாய்ப்புகள் அமையவேண்டும் என நாட்டம் கொண்டவர். மேலும் மேம்பட்ட சமூகம் உருவாக ஒவ்வொருவரும் பொறுப்பேற்கவேண்டும் என நினைத்தவர். 200 அளவுக்கும் மேற்பட்ட வால்வெள்ளிகளைக் கண்டபிறகு, 1995 இல் இவர் ஃஏல்-பாப் வால்வெள்ளியைத் தொலைநோக்கிவழி தன் நெடுஞ்சாலைப் பயணத்தின்போது சகாரிட்டசு விண்மீன்குழுவின் அருகே உள்ள மங்கலான பொருளாகத் தெரிவதைக் கண்ணுற்று இணைக்கண்டுபிடிப்பாளர்ஆகியவர். ஃஏல்-பாப் வால்வெள்ளிதான் 1976இல் கண்ட வெசுட்டு வால்வெள்ளிக்குப் பிறகு 20ஆம் நூற்றாண்டில் பரவலாகப் பலர்பார்த்த மிகப்பொலிவான வால்வெள்ளியாகும். இவருக்கு சச்சாரி, டைலர் எனக் கல்லூரியில் படிக்கும் இரு பிள்ளைகள் உண்டு. ஆலன் ஏல் இன்றும் நியூ மெக்சிகோ, கிளவுடுகிராஃப்டில் வாழ்கிறார்.
# இசுட்ரோன்சியம் பெராக்சைடு

**இசுட்ரோன்சியம் பெராக்சைடு** *(Strontium peroxide)* என்பது SrO<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்ம்ம வெண்மை நிறத்துடன் காணப்படுகிறது.
# இசுட்ரோன்சியம் பெராக்சைடு

## பயன்கள்

இசுட்ரோன்சியம் பெராக்சைடு சேர்மம் ஒரு ஆக்சிசனேற்றி மற்றும் வெளுப்பானாகும். மேலும் இதைச் சில விகித அளவுகளில் உபயோகப்படுத்தி வானவெடித் தொழிலில் பயன்படுத்துகிறார்கள். வானவெடிகளில் ஒளிர்வு மிக்கச் சிவப்பு வண்ணமாக இது பயனாகிறது. நோய்க்கிருமிகளை அழிக்கும் மருந்தாகவும் போர்க்கருவிகளை கண்டறியும் சுவடுகாட்டியாகவும் இதைப் பயன்படுத்த முடியும்.
# இசுட்ரோன்சியம் பெராக்சைடு

## தயாரிப்பு

சூடாக்கப்பட்ட இசுட்ரோன்சியம் ஆக்சைடின் மீது ஆக்சிசனை செலுத்துவதால் இசுட்ரோன்சியம் பெராக்சைடு தயாரிக்க முடியும். பேரியம் பெராக்சைடு தயாரித்தலில் இருந்ததை விட வெப்பம் இங்கு குறைவாக இருந்தபோதிலும் பேரியம் பெராக்சைடு தயாரிப்பது போலவே இசுட்ரோன்சியம் பெராக்சைடும் , இசுட்ரோன்சியம் ஆக்சைடு மற்றும் ஆக்சிசனாகச் சிதைவடைகிறது. குறைவான வெப்பநிலைகளில் இசுட்ரோன்சியம் பெராக்சைடு தயாரிப்பது கடினம். ஏனெனில், அணுநிலை அளவில் பெராக்சினேற்றத்தை இந்த வெப்பக் குறைவு தடை செய்கிறது
# இசுட்ரோன்சியம் குளோரேட்டு

**இசுட்ரோன்சியம் குளோரேட்டு** *(Strontium chlorate)* என்பது Sr(ClO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மம் வலிமையானதொரு ஆக்சிசனேற்றியாகச் செயல்படுகிறது.